Rikunarita-ORG/Wikinium huggingface dataset:
# Chúi-ti

| Chúi-ti |
| --- |
|  |
| Iá-seng chúi-ti. Tī Pa-se Pantanal Tâm-tē hip--ê |
|  Siōng-kē Kòa-lū  (IUCN 3.1) |
| Kho-ha̍k hun-lūi  |
| Kài: | Animalia |
| Mn̂g: | Chordata |
| Kong: | Mammalia |
| Bo̍k: | Rodentia |
| Kho: | Caviidae |
| Sio̍k: | *Hydrochoerus* |
| Chéng: | H. hydrochaeris |
| Ha̍k-miâ |
| Hydrochoerus hydrochaeris (Linnaeus, 1766) |
|  |
| Chúi-ti ê chū-liân hun-pò͘ sī iōng chheⁿ-sek hián-sī |

**Chúi-ti** (Ha̍k-miâ: *Hydrochoerus hydrochaeris*), mā kiò chò **capybara**, sī Chúi-tûn Sio̍k hā chhun ê nn̄g chióng seng-bu̍t chi it. I sī chi̍t-khoán pòaⁿ chúi-chhe ê Chia̍h-chháu Tōng-bu̍t, mā sī sè-kài siōng thé-hêng siōng tōa ê Giat-khí-lūi tōng-bu̍t. Goân-sán-tē sī Lâm Bí-chiu tû-liáu Chile í-gōa ê só͘-ū se-chhiū chháu-po͘ kah chhiū-nâ lāi-té.

Chúi-ti sī ko-tō͘ siā-hōe-hòa ê tōng-bu̍t, siōng tōa ê chúi-ti tīn ê sò͘-liōng ē-tàng kàu 100 chiah, m̄-koh thong-siông tī 10-20 chiah chi-kan. Sui-liân kóng, in-ūi i ê bah kah phôe-mo͘ ū lī-iōng kè-ta̍t, só͘-í ē hō͘ lâng pó͘-lia̍h, iah-m̄-koh chit-khoán bu̍t-chéng iah bô che̍h-chéng ê hûi-hiám.

## Hun-lūi

Chúi-ti ê chhùi-khí
Chúi-ti chín sio̍k-î Chúi-tûn A-kho, m̄-koh chìn-chêng chham kî-tha í-keng choa̍t--khì ê chhin-iân chéng lóng hun-lūi tī chúi-ti kho (Hydrochoeridae) chi-hā. 2002 nî, hun-chú hē-thóng hoat-seng gián-kiù hián-sī chúi-ti sio̍k kah Gâm Tûn-chhí Sio̍k koan-hē chin óa, in-chhú kā che nn̄g sio̍k pun hō͘ chò-hóe: hun-lūi tī Tûn-chhí Kho tang-tiong. Iah-m̄-koh kó͘ seng-bu̍t ê hun-lūi iah-sī iōng í-chá ê lāu hong-hoat. Kâng-sî, i ê oán-kó͘ kīn-chhin ê hun-lūi tē-ūi mā tiāⁿ-tiāⁿ chiok bô ún-tēng. Kàu taⁿ ûi-chí, ū chin chē chéng lóng í-keng sóa-khì bô-kāng kho chi-hā. Goân-in chú-iàu sī, chúi-ti chham i ê chhin-iân tōng-bu̍t ê Āu-chan: nā bô-kāng chéng tio̍h chha chiok chē. Pí-lû kóng, í-chêng bat kin-kù bô-kâng ê āu-chan hun-ōe--chhut 4 sio̍k 7 chéng bô-kâng ê seng-bu̍t, tān-sī āu-lâi chiah khak-tēng sī bô-kâng ê nî-hòe kai-tōaⁿ ê *Cardiatherium paranense* niā-niā.

Chúi-ti ê Chéng-ka-sû *hydrochaeris* kah sio̍k-miâ kāng-khoán, lóng sī Hi-lia̍p-gí ὕδωρ (hoat-im: *hydor*; chúi) kah χοίρος (hoat-im: *choiros*; ti) lâi--ê.

## Gōa-pō͘ Liân-kiat

* Alan Taylor (2018 nî 11--goe̍h 29). "Companionable Capybaras (18 Photos)". *The Atlantic*. Goân-pún bāng-ia̍h Pó-chûn tī 2021-04-06. 2021-02-13 khòaⁿ--ê.
* Data related to Hydrochoerus hydrochaeris at Wikispecies
* Animal Diversity Web *Hydrochoerus hydrochaeris*Archived 2012-03-06 at the Wayback Machine.
* Capybara informationArchived 2021-04-06 at the Wayback Machine.
# Pah-bān-nî

**Pah-bān-nî**, Eng-gí kán-siá *myr*, to̍h sī 1,000,000 nî ê ì-sù, sī chi̍t-ê sî-kan ê tan-ūi. Tī bô-kâng ê tiûⁿ-ha̍p sú-iōng ê koàn-sì bô kâng.

Nā sī beh ēng pah-bān-nî ê koan-liām chí-bêng kó͘-chá bó͘ chi̍t-ê sî-kan-tiám, thang kóng Pah-bān-nî-chêng, koàn-sì ê Eng-gí kán-siá sī *Ma*.
# Creta-kí

**Creta-kí** (Eng-gí: *Cretaceous period*), Hàn-jī hoan **Pe̍h-ok-kí** (白堊紀), sī chi̍t toāⁿ tē-chit sî-tāi, sî-kan sī tāi-iok 145.5 kàu 65.5 Ma (pah-bān nî-chêng), sī Tiong-seng-tāi ê boé toāⁿ. Tī Creta-kì í-chá sī Jura-kì; koè-āu sī Paleogen-kì.

Pe̍h-ok ê goân gí "Creta" sī La-teng-gí chi̍t khoán chio̍h-hoe-chit peh thô͘ ê ì-sù.
# Tiong-sin-sè

| Hē/ Kí | Thóng/ Sè | Kai/ Kî | Sî-kî (Ma) |
| --- | --- | --- | --- |
| Tē-sì-kí | Keng-sin-sè | Gela-kî | **khah sin** |
| Sin-chiâⁿ-kí | Sian-sin-sè | Piacenza-kî | 2.58 | 3.600 |
| Zancle-kî | 3.600 | 5.333 |
| Tiong-sin-sè | Messina-kî | 5.333 | 7.246 |
| Tortona-kî | 7.246 | 11.63 |
| Serravalle-kî | 11.63 | 13.82 |
| Langhe-kî | 13.82 | 15.97 |
| Burdigala-kî | 15.97 | 20.44 |
| Aquitaine-kî | 20.44 | 23.03 |
| Kó͘-seⁿ-kí | Chiām-sin-sè | Chatti-kî | **khah kó͘** |
| Sin-seⁿ-kí ê hun-koah, kun-kù ICS tī 2017 nî ê chu-liāu. |

**Tiong-sin-sè** (Eng-gí: *Miocene*) sī tē-chit sî-tāi lāi-bīn Sin-seⁿ-kí ê thâu chi̍t tōaⁿ, sî-kan tùi 23.03 kàu 5.332 pah-bān-nî-chêng.

Pún sî-kî ê hō-miâ sī Charles Lyell tēng--ê, chhú Hi-lia̍p-gí *meiōn* (μείων, "khah-kiám") kap *kainos* (καινός, "sin"), ì-sù sī "bô hiá-nī kīn", in-ūi pún sî-tāi ê tōng-bu̍t pí Sian-sin-sè (*Pliocene*) koh khah kó͘.
# Sian-sin-sè

| Hē/ Kí | Thóng/ Sè | Kai/ Kî | Sî-kî (Ma) |
| --- | --- | --- | --- |
| Tē-sì-kí | Keng-sin-sè | Gela-kî | **khah sin** |
| Sin-chiâⁿ-kí | Sian-sin-sè | Piacenza-kî | 2.58 | 3.600 |
| Zancle-kî | 3.600 | 5.333 |
| Tiong-sin-sè | Messina-kî | 5.333 | 7.246 |
| Tortona-kî | 7.246 | 11.63 |
| Serravalle-kî | 11.63 | 13.82 |
| Langhe-kî | 13.82 | 15.97 |
| Burdigala-kî | 15.97 | 20.44 |
| Aquitaine-kî | 20.44 | 23.03 |
| Kó͘-seⁿ-kí | Chiām-sin-sè | Chatti-kî | **khah kó͘** |
| Sin-seⁿ-kí ê hun-koah, kun-kù ICS tī 2017 nî ê chu-liāu. |

**Sian-sin-sè** (鮮新世; Eng-gí: *Pliocene*) sī tē-chit sî-tāi lāi-bīn Sin-seⁿ-kí ê āu tōaⁿ, sî-kan tāi-khāi sī 5.333 kàu 2.58 pah-bān-nî-chêng.
# Keng-sin-sè

**Keng-sin-sè** (Eng-gí: *Pleistocene*) sī chi̍t tōaⁿ tē-chit-ha̍k siōng ê epoch ("sè"), sî-kan tùi 2,588,000 kàu 11,700 nî chêng. Keng-sin-sè liáu-kiat tī lî kin-á-ji̍t chòe-kīn chi̍t pái peng-hô-kî, tī khó-kó͘-ha̍k siōng, mâ sī kū-chio̍h-khì sî-tāi ê kiat-bóe.
# Oân-sin-sè

**Oân-sin-sè** (eng. *holocene*; ji̍t. 完新世) sī hâm hiān-sî chāi-lāi ê chi̍t tōaⁿ tē-chit sî-tāi. Pún sî-tāi sī tùi iok-lio̍k 11,700 nî chêng ê Keng-sin-sè (*Pleistocene*) khai-sí. Oân-sin-sè mā sī Tē-sì-kí ê chi̍t pō͘-hūn.